smcproject/ml-wiki-sentences huggingface dataset:
തനിമയും പൈതൃകവും നഷ്ടപ്പെടാത്ത വിധത്തിൽ 2009-ലാണ് അവസാനമായി പള്ളി നവീകരിച്ചത്.
1550-1600 അക്കാലത്ത് ഇന്ത്യയിൽ ആദ്യമായി ദൈവമാതാവിൻ്റെ തിരുസ്വരൂപം ആചാരാനുഷ്ഠാനങ്ങളും സ്ഥാപിച്ച പള്ളിയാണ് തുമ്പോളി പള്ളി.
ഈ തുമ്പോളി മാതാവ് മറ്റൊരു പേരിലും അറിയപ്പെടുന്നു, കപ്പലോട്ടക്കാരി അമ്മ അല്ലെങ്കിൽ "നാവികരുടെ അമ്മ" - കപ്പലിൽ വന്ന അമ്മ.
A.D 1607-ൽ മൂത്തേടത് രാജാവ് സമർപ്പിച്ച ആനയുടെ ഒറ്റകൊമ്പിൽ തീർത്ത മാതാവിന്റെ സാൾവേ രൂപം ഇന്നും അത് സംരക്ഷിക്കുന്നു, ഈ രൂപം തന്നെയാണ് സാൾവേ ലെദിഞ്ഞിൽ ഉപയോഗിച്ച് വരുന്നത്.
[കാലങ്ങളായി തിരുനാൾ ദിനങ്ങളിൽ നടക്കുന്ന പ്രത്യേക പ്രാർഥന അനുഷ്ഠാനമായ സാൽവേ ലദീഞ്ഞിൽ ദർശന സമൂഹാംഗങ്ങൾ ദേവാലയ മധ്യത്തിൽ സ്ഥാന വസ്ത്രങ്ങൾ അണിഞ്ഞ് ഇരു വശങ്ങളിലായി നിരന്ന് ഭക്തിയോടെ ദിവ്യരൂപം വഹിക്കുന്ന കാർമികനോടൊപ്പം ഈ പ്രത്യേക തിരുകർമത്തിന്റെ ഭാഗമാകും. പുഷ്പം, സുഗനധ ദ്രവ്യം, ധൂപം എന്നിവ കൊണ്ടും ദൈവ മാതാവിന്റെ ദിവ്യ രൂപത്തിൽ അർച്ചന അർപ്പിക്കുന്ന ഭക്തി സാന്ദ്രമായ അനുഭവം തിരുനാൾ നാളുകളിൽ മാത്രമുള്ളതാണ്.]         തുമ്പോളി പള്ളിയിലെ ഇമ്മാക്കുലേറ്റ് കൺസെപ്ഷൻ്റെ കോൺഫ്രറ്റേണിറ്റി പെരുന്നാൾ വളരെ ചരിത്രപരവും പ്രസിദ്ധവുമായ ഒരു ഉത്സവമാണ്.
തുമ്പോളി തിരുനാൾ/പെരുന്നാൾ
തുമ്പോളി മാതാവായ അമലോത്ഭവ മാതാവിന്റെ ദർശന തിരുനാൾ വളരെ ചരിത്രപ്രസിദ്ധമായ ഒരു പെരുന്നാളാണ്.
എല്ലാ വർഷവും നവംബർ 27 മുതൽ ഡിസംബർ 15 വരെ സാഘോഷം ആഘോഷിക്കുന്നു.
[ഒന്നര നൂറ്റാണ്ട് മുമ്പ് വരെ തുമ്പോളി പള്ളിയിൽ മറിയത്തിൻ്റെ സ്വർഗാരോഹണ തിരുനാളായി ആഗസ്റ്റ് മാസം ആഘോഷിച്ചിരുന്നു. തീയതിയിലും മാസത്തിലും മാറ്റം വന്നതല്ലാതെ തിരുനാൾ ചടങ്ങുകൾക്കോ പാരമ്പര്യ ആചാരനുഷ്ടനങ്ങൾക്കോ മാറ്റം വരുത്തിട്ടില്ല].
തിരുന്നാളിന്റെ മറ്റൊരു പ്രേത്യേകതയാണ് സാൾവേ ലെദിഞ്ഞ്/ലിറ്റിനി യും അതിന് ഉപയോഗിച്ചു വരുന്ന മാതാവിന്റെ രൂപവും(1607 ൽ മൂത്തേടത് രാജാവ് സമർപ്പിച്ച ആനയുടെ ഒറ്റകൊമ്പിൽ തീർത്ത സാൾവേരൂപം. തുമ്പോളി പള്ളിയിലെ ഔവർ ലേഡി ഓഫ് ഇമ്മാക്കുലേറ്റ് കൺസെപ്ഷൻ 18 ദിവസം നീണ്ടുനിൽക്കുന്ന പെരുന്നാൾ ആഘോഷമാണ്.  എല്ലാ വർഷവും നവംബർ 28 നാണ് പെരുന്നാൾ കൊടി ഉയർത്തുന്നത്. പതാക ഉയർത്തുമ്പോൾ എല്ലാ ഭക്തരും കത്തിച്ച മെഴുകുതിരികൾ കൈകളിൽ ഉയർത്തി പിടിക്കുന്നു.  ഇത് കാണാൻ ദൂരെ ദിക്കുകളിൽ നിന്നും ആളുകൾ ഇവിടെ എത്താറുണ്ട്.  പ്രധാന തിരുനാൾ ദിനം ഡിസംബർ 08. വർഷത്തിലൊരിക്കൽ മാത്രം പുറത്തെടുക്കുന്ന മാതാവിൻ്റെ ചരിത്രപ്രസിദ്ധമായ തിരുസ്വരൂപം വഹിക്കുന്ന പെരുന്നാൾ പ്രേദക്ഷിണം (പെരുന്നാൾ ഘോഷയാത്ര) പള്ളിയിൽ പ്രവേശിക്കാൻ ഏകദേശം രണ്ട് മണിക്കൂർ മേലെ എടുക്കും.
ഡിസംബർ 15നാണ് എട്ടാമിടം പെരുന്നാൾ ഉത്സവം.
തുമ്പോളി മാതാവിൻ്റെ തിരുസ്വരൂപ തിരുനട തുറക്കൽ ഡിസംബർ 06ന്.
തിരുനാളിനോട് അനുബന്ധിച്ചു നടത്തുറക്കൽ ദിവസം മാതാവിനെ പൊതു വണക്കത്തിനായി തിരുസ്വരൂപം പ്രധാന അൾത്താരയിൽ നിന്ന് താഴേക്ക് കൊണ്ടുവരുകയും മാതാവിന്റെ  അത്ഭുത തിരുസ്വരൂപത്തെ നന്നായി സുവർണ്ണ പട്ട് കൊണ്ട്  അണിയിച്ചൊരുക്കുകയും, തുടർന്ന് മാതാവിനെ തിരുആഭരണങ്ങൾ ചാർത്തുകയും ചെയ്യുന്നു.
ഇതിൽ തിരുആഭരണങ്ങളുടെ കൂട്ടത്തിൽ  കൊച്ചി രാജാവ് 16- നൂറ്റാണ്ടിൽ സമർപ്പിച്ച വിലമതിക്കാവുന്ന ആഭരണങ്ങളും ഉണ്ട്.
(കാലാ കാലങ്ങളായി ചാർത്താറുള്ള ആഭരണങ്ങൾ മാത്രമേ മാതാവിന് ചാർത്താറുള്ളു. ബാക്കിയുള്ളവ എണ്ണി തിട്ടപ്പെടുത്തിയും, രേഖപെടുത്തിയും വെയ്ക്കുന്നു).
അങ്ങനെ മാതാവിനെ വളരെ അതീവ മനോഹരമായി ഒരു രാജ്ഞിയെപ്പോലെ ഒരുക്കിയാണ്  ജനങ്ങൾക്ക് പൊതു വണക്കത്തിനായി നടതുറന്നു കൊടുത്ത് തിരുമുഖ ദർശനം ചെയ്യുന്നു.
തുമ്പോളി പള്ളി പെരുന്നാൾ ഡിസംബർ 15 ന് അർദ്ധരാത്രിയോടെ സമാപിക്കും.
എല്ലാ വർഷവും ഡിസംബർ 6 മുതൽ ഡിസംബർ 15 വരെയും പെരുന്നാളിൻ്റെ പ്രധാന ദിവസങ്ങളിലും പള്ളിയും പള്ളി പരിസരവും മുതൽ കടൽത്തീരം വരെ നിരവധി ആളുകൾ വിളക്കുകളും വിവിധ ലൈറ്റ്-ഇല്ലുമിനേഷൻ ലൈറ്റ്കൾ കൊണ്ട് അലങ്കരിച്ചിരിക്കുന്നു.
അത് കാണാനും ആസ്വദിക്കാനും ഇവിടെ നിരവധി ജനങ്ങൾ വരുന്നു.
പ്രധാനപ്പെട്ട നേർച്ചകൾ / വഴിപാടുകൾ (നേർച്ച) പട്ടും  കിരീടവും, സാരി സമർപ്പണവും കൂടാതെ മറ്റ് നിരവധി നേർച്ചകൾ/വഴിപാടുകളും ഉണ്ട്.
ഇടവക മദ്ധ്യസ്ഥനായ വിശുദ്ധ തോമാശ്ലീഹായുടെയും (തോമാ ശ്ലീഹാ) വിശുദ്ധ പത്രോസ് അപ്പോസ്തലൻ്റെയും (പത്രോസ് ശ്ലീഹ) ഇടവക പെരുന്നാൾ ജൂലൈ 3-ന് (ജൂലൈ 1 അല്ലെങ്കിൽ 2 ആഴ്ച) ശേഷമുള്ള ഞായറാഴ്ച ആഘോഷിക്കുന്നു.
പരിശുദ്ധ കന്യകാമറിയത്തിൻ്റെ ജനന തിരുനാൾ (എട്ട് നോമ്പു തിരുനാൾ) സെപ്റ്റംബർ 1 മുതൽ സെപ്റ്റംബർ 8 വരെ ആഘോഷിക്കുന്നു.
എല്ലാ വർഷവും ഒക്ടോബർ 1 മുതൽ 31 വരെ ജപമാല മാസം (കൊന്ത നമസ്കാരം) ഒരു ആഘോഷമായി ആഘോഷിക്കുന്നു.
കേരളത്തിലും ആലപ്പുഴ ജില്ലയിലും കാണുന്ന ഏറ്റവും വലിയ മരിയൻ ഉത്സവവും (പെരുന്നാൾ) തീർത്ഥാടന പള്ളിയും ഇതാണ്.
എത്തി ചേരാൻ
ആലപ്പുഴ നഗരത്തിൽ നിന്ന് 6 കിലോമീറ്ററും, കൊച്ചി അന്താരാഷ്ട്ര വിമാനത്താവളത്തിൽ നിന്ന് 80 കിലോമീറ്ററും, കൊച്ചി സിറ്റിയിൽ നിന്ന് 60 കിലോമീറ്ററും, ചേർത്തലയിൽ നിന്ന് 20 കിലോമീറ്ററും, കുട്ടനാട്ടിൽ നിന്ന് 25 കിലോമീറ്ററും, ചങ്ങനാശ്ശേരിയിൽ നിന്ന് 34 കിലോമീറ്ററും, കായംകുളത്ത് നിന്ന് 52 ​​കിലോമീറ്ററും അകലെയാണ് തുമ്പോളി സ്ഥിതി ചെയ്യുന്നത്.
[ദേശിയപാത66],[സംസ്ഥാനപാത66] എന്നിവയുടെ അടുത്താണ്.
ആലപ്പുഴ - തോപ്പുംപ്പടി കൊച്ചി തീരദേശ റോഡ്.
ആലപ്പുഴ - തുമ്പോളി - മാരാരിക്കുളം - അർത്തുങ്കൽ - ചെല്ലാനം - തൊപ്പുപടി കൊച്ചി (സംസ്ഥാനപാത66) എറണാകുളം - ആലപ്പുഴ (ദേശിയപാത66) തുമ്പോളി NH ൽ നിന്ന് പടിഞ്ഞോട്ട് ഉള്ളിലേക്ക് വരണം.
അടുത്തുള്ള റെയിൽവേ സ്റ്റേഷൻ - തുമ്പോളി റെയിൽവേ സ്റ്റേഷൻ പിന്നെ ഉള്ളത് ആലപ്പുഴ റെയിൽവേ സ്റ്റേഷൻ.
അടുത്തുള്ള ksrtc ഡിപ്പോ - ആലപ്പുഴ ksrtc സ്റ്റാൻഡ്.
ഡെവൺ This article does not cite any sources .
Find sources: "ഡെവൺ" – news · newspapers · books · scholar · JSTOR ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Devon
തെക്ക് പടിഞ്ഞാറൻ ഇംഗ്ലണ്ടിലെ ഒരു കൗണ്ടിയാണ് ഡെവൺ .
ഡെവൺഷെയർ എന്നും അറിയപ്പെടാറുണ്ടെങ്കിലും അത് അനൗദ്യോഗികമായ പേരാണ്.
ഇംഗ്ലണ്ടിലെ പ്രധാന വിനോദസഞ്ചാര കേന്ദ്രമാണ് ഡെവൺ.
വിസ്തീർണം: 6,710 ച.
; പ്രധാന പട്ടണങ്ങൾ: പ്ലിമത് , എക്സിറ്റർ , എക്സ്മത് .
ആസ്ഥാനം എക്സിറ്റർ.
ഭൂമിശാസ്ത്രം തെക്ക് കിഴക്കൻ ഡെവണിലെ വുഡ്ബറി കോമണിലെ പുൽമേടുകൾ
അതിരുകൾ: വടക്ക്- ബ്രിസ്റ്റോൾ ചാനൽ , അറ്റ്‌ലാന്റിക് സമുദ്രം ; കിഴക്ക്- സോമർസെറ്റ് , ഡോർസെറ്റ് കൗണ്ടികൾ; തെക്ക്- ഇംഗ്ളീഷ് ചാനൽ ; പടിഞ്ഞാറ്- ക്രൌൺവാൾ .
പ്രവിശ്യയുടെ വടക്ക് ഭാഗത്തെ എക്സ്മൂർ ഉന്നത തടത്തിന്റെ ഭൂരിഭാഗവും സോമർസെറ്റ് കൗണ്ടിയിലേക്കു വ്യാപിച്ചി രിക്കുന്നു.
കിഴക്കൻ ഡെവണിന്റെ ഭൂരിഭാഗവും കുന്നിൻപുറങ്ങളാണ്.
എക്സീ (Exe), ക്രീഡി (Creedy), കും ( Culm) നദികളുടെ താഴ്ന്ന പ്രദേശങ്ങൾ ഉൾ പ്പെടുന്ന ഭൂപ്രദേശത്തെ എക്സിറ്റർ താഴ്വര എന്നു വിളിക്കുന്നു.
ഇവിടത്തെ ചെമ്മണ്ണ് ധാതുസമ്പുഷ്ടമാണ്.
പീഠഭൂമിക്കു സമാനവും 120 മീറ്ററോളം ഉയരമുള്ളതുമായ കൗണ്ടിയുടെ ദക്ഷിണ ഭാഗം സൗത് ഹാംസ് (South hams) എന്ന പേരിൽ അറിയപ്പെടുന്നു.
വിസ്തൃതമായ താഴ്വരകളാൽ സമ്പന്നമായ ഈ ഉന്നതതടഭാഗത്തെ 'ഡെവണിന്റെ ഉദ്യാനം' എന്നും വിശേഷിപ്പിക്കാറുണ്ട്.
സൗത് ഹാംസിന് വടക്കാണ് സാർത്മൂർ ഗ്രാനൈറ്റ് പീഠഭൂമിയുടെ സ്ഥാനം.
സമുദ്രനിരപ്പിൽ നിന്ന് 621 മീ.
ഉയരത്തിൽ സ്ഥിതിചെയ്യുന്ന ഈ പീഠഭൂമിയുടെ അടിവാരം കുന്നിൻപുറങ്ങളാണ്.
ഫോർലാന്റ് പോയിന്റിലെ ഗ്രേറ്റ് റെഡ് മുനമ്പ്
അറ്റ്‌ലാന്റിക് സമുദ്രതീരം ഡെവണിന്റെ കാലാവസ്ഥ നിർണയിക്കുന്നതിൽ മുഖ്യ പങ്കുവഹിക്കുന്നു.
ശൈത്യത്തിൽ മൃദുവും വേനലിൽ ചൂടു കുറഞ്ഞതുമായ കാലാവസ്ഥ അനുഭവപ്പെടുന്ന ഡെവണിൽ ആഗസ്റ്റിലാണ് ഏറ്റവും കുറഞ്ഞ താപനില രേഖപ്പെടുത്തുന്നത് (5 °C).
16 °C ആണ് താപനിലയുടെ ഏറ്റവും കൂടിയ തോത്.
ശ.1,400 മി.മീ.
(പ്രിൻസ് ടൗൺ) മുതൽ 810 മി.മീ.
(എക്സിറ്റർ) വരെ.
ഭരണസം‌വിധാനം എക്സിറ്റർ കത്തീഡ്രൽ
ഭരണസൗകര്യാർഥം ഡെവണിനെ 8 ജില്ലകളായി വിഭജിച്ചിരിക്കുന്നു: എക്സിറ്റർ കിഴക്കൻ ഡെവൺ മധ്യ ഡെവൺ ഉത്തര ഡെവൺ ടോറിഡ്ജ് ദക്ഷിണ ഹാംസ് ടെയ്ൻബ്രിഡ്ജ് പശ്ചിമ ഡെവൺ
പ്ലിമത്തിനും ടോർബേക്കും പ്രത്യേക ഭരണമേഖലാ പദവി ലഭിച്ചിട്ടുണ്ട്.
എക്സിറ്ററാണ് ഡെവൺ കൗണ്ടി കൗൺസിലിന്റെ ആസ്ഥാനം.
സമ്പദ്ഘടന ടൂറിസം കിഴക്കൻ ഡെവണിലെ ഒരു കടൽപ്പുറം
ടൂറിസമാണ് ഡെവണിലെ ഏറ്റവും വലിയ തൊഴിൽ മേഖല.
കൗണ്ടിയുടെ തെക്കൻ തീര ഭൂപ്രകൃതി വിനോദസഞ്ചാരത്തിന് ഏറെ അനുകൂലമായതിനാൽ ഇവിടെ നിരവധി സുഖവാസ കേന്ദ്രങ്ങൾ രൂപപ്പെട്ടിട്ടുണ്ട്.
ടോർബേ (Torbay), ടെയ്ൻമൗത് (Teignmouth), ഡ്വാലിഷ് (Dwalish), എക്സ്മൗത് , സിഡ്മൗത് എന്നിവ ഇവയിൽ പ്രധാനപ്പെട്ടവയാകുന്നു.
വടക്കൻ തീരത്ത് മനോഹരമായ നിരവധി ക്ലിഫുകളും കടലേറ്റമുള്ള ചരിഞ്ഞ പ്രദേശങ്ങളും കാണാം.
എക്സിറ്റും പ്ലിമത്തുമാണ് മറ്റു പ്രധാന വിനോദ സഞ്ചാര കേന്ദ്രങ്ങൾ.
കാലി വളർത്തലിനു പ്രാമുഖ്യമുള്ള കൃഷിയാണ് ഡെവണിലെ പ്രധാനപ്പെട്ട രണ്ടാമത്തെ വ്യവസായം.
കൃഷിഭൂമിയുടെ ഭൂരിഭാഗവും മേച്ചിൽപ്പുറങ്ങളായി വിനിയോഗിക്കുന്നു.
ടമർ താഴ്വരയിലും (Tamor valley), കോംബെ മാർട്ടിൻ ജില്ലയിലും പൂക്കളും പച്ചക്കറികളും പഴവർഗങ്ങളും ധാരാളമായി കൃഷി ചെയ്യുന്നുണ്ട്.
20-ാം നൂറ്റാണ്ടിന്റെ ആദ്യ ദശാബ്ദങ്ങളിൽ അഭിവൃദ്ധി പ്രാപിച്ചിരുന്ന മത്സ്യബന്ധനത്തിന് ഇപ്പോൾ ചെറുകിട വ്യവസായത്തിന്റെ സ്ഥാനമേയുള്ളൂ.
മിക്ക ഡെവൺ പട്ടണങ്ങളിലും വാർഷിക വിപണന മേളകളും പരമ്പരാഗത വിനോദങ്ങളും സംഘടിപ്പിക്കുക പതിവാണ്.
വർഷം തോറും എക്സിറ്ററിൽ സംഘടിപ്പിക്കുന്ന ലെമസ് ഫെയർ (lemmas fair) പ്രസിദ്ധമാണ്.
വൈഡ്കോംബെ ഫെയർ, ടോറിങ്ടൺ മേഫെയർ, ടമിസ്റ്റോക്ക് ഗോസീ ഫെയർ എന്നിവയും പ്രചാരം നേടി യിട്ടുണ്ട്.
വ്യവസായം തെക്കൻ ഡെവണിലെ ടോർക്വെയ് , വേലിയേറ്റ സമയത്ത്
പ്ലിമത്, ഡെവൺ പോർട്ട്, സ്റ്റോൺഹൗസ് എന്നിവിടങ്ങളിൽ കപ്പൽനിർമ്മാണശാലകൾ പ്രവർത്തിക്കുന്നു.
1987 -ൽ ഡെവണിൽ പ്രവർത്തനം ആരംഭിച്ച ഇലക്ട്രോണിക് ഫാക്ടറി, കൗണ്ടിയുടെ വ്യവസായവത്ക്കരണത്തിൽ നിർണായക പങ്കുവഹിച്ചിട്ടുണ്ട്.
ഇവിടത്തെ ഒരു പ്രമുഖ വസ്ത്രനിർമ്മാണ കേന്ദ്രമാണ് ടിവർടോൺ (Triverton).
അക്സ്മിനിസ്റ്ററിൽ (Axminister) ഉത്പാദിപ്പിക്കുന്ന കാർപ്പറ്റ് വളരെ പ്രസിദ്ധി നേടിയിട്ടുണ്ട്.
ഡാർട്ട്‌മൂർ , ന്യൂട്ടൻ അബോട്ട് മേഖലകളിൽ വ്യാവസായികാടിസ്ഥാനത്തിൽ കളിമണ്ണ് ഖനനം ചെയ്യുന്നു.
ലണ്ടനിൽനിന്ന് ആരംഭിക്കുന്ന ഒരു പ്രധാന റെയിൽപ്പാത എക്സിറ്റർ, ന്യൂട്ടൻ അബോട്ട്, പ്ലിമത് എന്നീ പട്ടണങ്ങളെ പരസ്പരം ബന്ധിപ്പിക്കുന്നു.
ഡെവണിലെ മറ്റു പട്ടണങ്ങളെ തമ്മിൽ ബന്ധിപ്പിക്കുന്ന നിരവധി ശാഖകളും ഈ റെയിൽപ്പാതയ്ക്കുണ്ട്.
എക്സിറ്റർ, പ്ലീമത് എന്നിവിടങ്ങളിലാണ് വിമാനത്താവളങ്ങൾ ഉള്ളത്.
എം.എസ്. മോട്ടോർവേ, A303/A30 എന്നിവയാണ് ഡെവണിലേക്കുള്ള പ്രധാന റോഡുകൾ; A38, A30, A361 എന്നിവ കൗണ്ടിയിലെ മുഖ്യ റോഡുകളും.
പ്ലിമത്തിൽ നിന്നും കടത്തു മാർഗ്ഗം ഫ്രാൻസിലെ റോഡ്കോഫ് , സ്പെയിനിലെ സാൻറ്റാൻഡർ (Santander) എന്നിവിടങ്ങളിലേക്കു യാത്ര ചെയ്യാം.
മാദ്ധ്യമരംഗം
എക്സിറ്റർ , ടോർക്വായ് (Torquay), പ്ലിമത് എന്നീ പട്ടണങ്ങളിൽ നിന്ന് നിരവധി ദിനപത്രങ്ങളും വാർത്താപത്രികകളും പ്രസിദ്ധീ കരിക്കുന്നുണ്ട്.
ബി.ബി.സി. , വെസ്റ്റ് കൺട്രി ടെലിവിഷൻ എന്നിവയുടെ ശാഖകളും റേഡിയോ നിലയങ്ങളും പ്ലിമത്തിലുണ്ട്.
ബ്രഷ് വൃത്തിയാക്കാൻ ഉപയോഗിക്കുന്ന ബ്രഷുകൾ
ബിസിൽസ് എന്ന നാരുകളുള്ളതോ കമ്പികളോ മറ്റു നാരുകളോ ഉള്ളഒരു ഉപകരണമാണ് ബ്രഷ്.
വൃത്തിയാക്കാനും തലമുടി ചീകിയൊതുക്കാനും മേക്കപ്പിനും ചിത്രരചനയ്ക്കും വിവിധയിനം ബ്രഷുകൾ ഉപയോഗിക്കുന്നു.
ഇത് മനുഷ്യനരിയുന്നതിൽ ഏറ്റവും അടിസ്ഥാനപരമായ വിവിധോദ്ദേശ്യ ഉപകരണവുമാണിത്.
ഒരു ശരാശരി വീട്ടിൽ അനേകം ഡസൻ വിവിധതരം ബ്രഷുകൾ കാണാനാകും.
ഒരു ബ്രഷ് പീടിക്കേണ്ട വിധമനുസരിച്ച് അതിൻ ഒരു പിടിയും അതിൽ ബ്രിസിൽസ് സമാന്തരമായോ നെടുകയോ കുറുകയോ നിരകളായോ പിടിപ്പിച്ചിരിക്കുന്നു.
ദ്രവിപ്പിക്കുന്ന രാസവസ്തുക്കൾ, ചൂട്, കീറൽ എന്നിവയെ അതിജീവിക്കുന്നതിനു പാകത്തിലാണ് ഓരോ ഉപയോഗത്തിനുമുള്ള ബ്രഷ് നിർമ്മിക്കാനുള്ള വസ്തുക്കൾ തിരഞ്ഞെടുക്കുന്നത്.
ബ്രിസിൽസ് ബ്രഷിൽ സാധാരണ ഉറപ്പിക്കുന്നത്, സ്റ്റാപിൾ അല്ലെങ്കിൽ നങ്കൂരം എന്നിവകൊണ്ട് ബ്രിസിൽ നാരിനെ അത് ഉറപ്പിക്കേണ്ട കുഴിയിൽ അമർത്തിമുറുക്കിവച്ചാണ്.
ടൂത്ത് ബരഷുകളിൽ ചതുരത്തിലുള്ള ഒരു നങ്കൂരമുപയോഗിച്ച് നാരുകളെ ആഴത്തിൽ കുഴിയുടെ അരുകിൽ ഉറപ്പിക്കുന്നു.
പ്രവർത്തനം അനുസരിച്ച് പദാർത്ഥങ്ങൾ നീക്കം ചെയ്യുന്നതിന് വിവിധയിനം വൃത്തിയാക്കുന്ന ബ്രഷുകൾ, കുപ്പി കഴുകുന്ന ബ്രഷും കാണാം റ്റൂത്ത് ബ്രഷ് തറ കഴുകുന്ന ബ്രഷ് (yard brush, yard broom, hand brush) ഉരച്ചു കഴുകുന്ന ബ്രഷ് ഷൂ പോളീഷ് ബ്രഷ് (buffer) ചുരുട്ടുന്ന ബ്രഷ് (sport) നഖത്തിനുള്ള ബ്രഷ് Milk-churn brush വാക്വം ക്ലീനർ ബ്രഷ് പച്ചക്കറികൾക്കുള്ള ബ്രഷ് (mushroom brush) ഫോസിലും മറ്റും വൃത്തിയാക്കുന്നതിനുള്ള ബ്രഷ് ടോയിലറ്റ് ബ്രഷ് (toilet brush or slang bog brush) തുണികൾ കഴുകുന്നതിനുള്ള ബ്രഷ് a brush for removing detritritus from clothing Chip brush കാർ കഴുകുന്നതിനുള്ള ബ്രഷ് തോക്കിന്റെ ബാരൽ വൃത്തിയാക്കുന്നതിനുള്ള ബ്രഷ് കമ്പി ബ്രഷ് Typewriter eraser brush കുതിരയെ ചീകാനുള്ള ബ്രഷ് ഡിഷ് കഴുകാനുള്ള ബ്രഷ് Beekeeper's brush Bench-grinder brush Rotary brush Flue brush Chimney brush കുപ്പികൾ കഴുകാനുള്ള ബ്രഷ് - long handled brush with rows of radial bristles, designed to fit into small mouthed bottles and access the larger interior.
Broom (long-handled brush) ഇതിന്റെ ഉപയോഗം മേക്കപ്പിന് ഉപയോഗിക്കുന്ന ബ്രഷുകൾ മേക്കപ്പിന് ഉപയോഗിക്കുന്ന ബ്രഷുകൾ തലമുടി ചീകാൻ
ബ്രഷിങ്ങിനേക്കാൾ ചീകലിനാണ് കൂടുതൽ ഉപയോഗിക്കുന്നത്.
നാരുകളെയൊ മുടിയേയോ നീട്ടാനും ചുറ്റിപ്പിണഞ്ഞുകിടക്കുന്നവയെ നേരെയാക്കുവാനും ഉപയൊഗിക്കുന്നു.
ചിലതരം ബ്രഷുകൾ താരൻ പോലുള്ള മൃതകോശങ്ങളെമാത്രം തലയോട്ടിപ്പുറത്തുനിന്നും നീക്കം ചെയ്യാനായി രൂപകൽപ്പന ചെയ്തിരിക്കുന്നു.
തലമുടിക്കുള്ള ബ്രഷ് നായയെ ചീകുന്ന ബ്രഷ് പൂച്ചയെ ചീകുന്ന ബ്രഷ് മറ്റുള്ളവ വൈദ്യുത മോട്ടോറിൽ ഉപയൊഗിക്കുന്ന ബ്രഷ് Brush drum sticks
കാന്തിക ബ്രഷ് Stippling brush (neither applies or removes material, but merely adds pattern) Medical sampling brush വൃത്തിയാക്കൽ ശൗചാലയം വൃത്തിയാക്കുന്നതിനുപയോഗിക്കുന്ന ബ്രഷ്
വൃത്തിയാക്കലിനുള്ള ബ്രഷുകൾ അനേകം വ്യത്യസ്ത വലിപ്പങ്ങളിൽ ലഭ്യമാണ്.
പല്ലു വൃത്തിയാക്കുന്ന ബ്രഷു തൊട്ട് വളരെ വലിയ 36 ഇഞ്ചു വലിപ്പമുള്ള തറ വൃത്തിയാക്കുന്ന ബ്രഷു വരെ വിവിധ വലിപ്പത്തിലുണ്ട്.
വളരെച്ചെറിയ പൊട്ടലും കീറലും വൃത്തിയാക്കുന്ന ബ്രഷുമുതൽ തറ വൃത്തിയാക്കുന്നവ വരെയുണ്ട്.
ബ്രഷുകൾ അനേകശതം വൃത്തിയാക്കൽ പ്രക്രിയ ഏറ്റെറ്റുത്തിരിക്കുന്നു.
ഉദാഹരണത്തിനു, വളരെച്ചെറിയ രുപങ്ങളെ വൃത്തിയാക്കുകയും തുണികളിൽനിന്നും ഷൂവിൽനിന്നും അഴുക്കിനെ ഉരച്ചുകളയുകയും ചെയ്യുന്നു.
ടയറിൽ നിന്നും ഭാഗങ്ങൾ ഉരച്ചുകളയാൻ സഹായിക്കുന്നു.
തറയിൽ നിന്നും അഴുക്കും പൊടിയും മാറ്റാനും ഇവ സഹായിക്കുന്നു.
പ്രത്യേക ബ്രഷുകൾ വൈവിധ്യമാർന്ന വൃത്തിയാക്കൽ ജൊലികൾ ചെയ്യുന്നു.
പച്ചക്കറികൾ വൃത്തിയാക്കാനും ഇവ ഉപയൊഗിക്കുന്നു.
കൂടാതെ കുളിമുറികളിലും ശുചിമുറികളിലും ഗ്ലാസ്സുകൾ കഴുകാനും തറയോടു കഴുകാനും പായലുകൾ നീക്കം ചെയ്യാനും വ്യത്യസ്തവും വൈവിധ്യമുള്ളതുമായ ബ്രഷുകൾ ഉപയോഗിച്ചുവരുന്നു.
ഇതും കാണൂ വയർ ബ്രഷ് ഹെയർ ബ്രഷ് മഷി ബ്രഷ് Pastry brush ടെസ്റ്റ് ട്യൂബ് വൃത്തിയാക്കുന്ന ബ്രഷ് അവലംബം The Grove Encyclopedia of Materials and Techniques in Art , Gerald W. R. Ward.
ISBN 978-0-19-531391-8 978-0-19-531391-8
Glossary of Brush Terms
സുഗതകുമാരി ഇംഗ്ലീഷ് വിലാസം https://ml.wikipedia.org/wiki/Sugathakumari
മലയാളത്തിലെ പ്രശസ്ത കവയിത്രിയും കേരളത്തിന്റെ പ്രശ്നങ്ങളിൽ ശ്രദ്ധാലുവായ സാമൂഹിക, പരിസ്ഥിതി പ്രവർത്തകയുമായിരുന്നു സുഗതകുമാരി .
സ്വാതന്ത്ര്യസമര സേനാനിയും കവിയുമായിരുന്ന ബോധേശ്വരന്റെയും സംസ്കൃത പണ്ഡിതയായ  വി.കെ കാർത്ത്യായനിയമ്മയുടെയും മകളാണ്.
കേരള സംസ്ഥാന വനിതാ കമ്മീഷന്റെ ആദ്യ ചെയർപേഴ്സണായിരുന്നു.
പ്രകൃതി സംരക്ഷണ സമിതിയുടെയും, അഗതികളായ വനിതകൾക്കും മാനസികവെെകല്യമുള്ളവർക്കും ഡേ കെയർ സെൻ്ററായി പ്രവർത്തിക്കുന്ന അഭയ എന്ന സ്ഥാപനത്തിന്റെയും സ്ഥാപക സെക്രട്ടറിയാണ് ഇവർ.
സേവ് സൈലൻറ് വാലി പ്രതിഷേധത്തിൽ വലിയ പങ്കുവഹിച്ചു.
2020 ഡിസംബർ 23-ന് മരണമടഞ്ഞു.
1934 ജനുവരി 22 പത്തനംതിട്ട ജില്ലയിലെ ആറന്മുളയിൽ വാഴുവേലിൽ തറവാട്ടിൽ ജനിച്ചു പിതാവ്: സ്വാതന്ത്ര്യസമരസേനാനിയും കവിയുമായിരുന്ന ബോധേശ്വരൻ (കേശവപിള്ള), മാതാവ്: വി.കെ. കാർത്ത്യായിനി അമ്മ.
പരേതരായ ഹൃദയകുമാരിയും സുജാതാദേവിയുമാണ് സഹോദരിമാർ.
തത്വശാസ്ത്രത്തിൽ എം.എ. ബിരുദം നേടിയിട്ടുണ്ട്.
സൈലന്റ് വാലി പ്രക്ഷോഭത്തിൽ സുഗതകുമാരി വലിയ പങ്കുവഹിച്ചു.
അഭയഗ്രാമം, അഗതികളായ സ്ത്രീകൾക്കുവേണ്ടി അത്താണി എന്ന ഭവനം, മാനസിക രോഗികൾക്കുവേണ്ടി പരിചരണാലയം എന്നിങ്ങനെ കേരളത്തിന്റെ സാമൂഹിക രംഗത്ത് സുഗതകുമാരിയുടെ സംഭാവനകൾ പലതാണ്.
സംസ്ഥാന വനിതാ കമ്മീഷന്റെ അദ്ധ്യക്ഷ ആയിരുന്നു.
സ്ത്രീകളുടെ പ്രശ്നങ്ങൾ പരിഹരിക്കുന്നതിന് സുഗതകുമാരി അശ്രാന്തം പരിശ്രമിച്ചിരുന്നു.
സാഹിത്യത്തിലെ സമഗ്ര സംഭാവനകൾക്ക് നൽകുന്ന എഴുത്തച്ഛൻ പുരസ്കാരത്തിന് 2009-ൽ അർഹയായിട്ടുണ്ട് .
സുഗതകുമാരി - ഒരു പരിപാടിക്കിടയിൽ
തിരുവനന്തപുരം ജവഹർ ബാലഭവന്റെ പ്രിൻസിപ്പലായിരുന്നു.
കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പ്രസിദ്ധീകരിക്കുന്ന തളിര് എന്ന മാസികയുടെ ചീഫ് എഡിറ്ററായിരുന്നു.
പ്രകൃതിസംരക്ഷണ സമിതിയുടെയും അഭയയുടെയും സ്ഥാപക സെക്രട്ടറി.
സാമൂഹിക സേവനത്തിനുള്ള ലക്ഷ്മി അവാർഡ് ലഭിച്ചിട്ടുണ്ട് .
ഭർത്താവ്: പരേതനായ ഡോ. കെ. വേലായുധൻ നായർ.
മകൾ: ലക്ഷ്മി.
അദ്ധ്യാപികയും വിദ്യാഭ്യാസവിദഗ്ദ്ധയുമായ ഹൃദയകുമാരി സഹോദരിയാണ്.
സൈലന്റ് വാലി അഥവാ നിശ്ശബ്ദ വനം എന്ന കവിത സുഗതകുമാരിയുടെ പ്രകൃതിയോടുള്ള ആത്മബന്ധത്തിന്റെ അടയാളമാണ്.
ഇതിൽ സൈലന്റ് വാലി നഷ്ടപ്പെടുമോ എന്ന കവയിത്രിയുടെ ആശങ്കയാണ് പങ്കുവെക്കുന്നത്.
2020 ഡിസംബർ 23 ന്  അന്തരിച്ചു.
പ്രധാന കൃതികൾ മുത്തുച്ചിപ്പി (1961) പാതിരാപ്പൂക്കൾ (1967) ( കേരള സാഹിത്യ അക്കാദമി അവാർഡ് ലഭിച്ച കൃതി) പാവം മാനവഹൃദയം (1968) പ്രണാമം (1969) ഇരുൾ ചിറകുകൾ (1969) രാത്രിമഴ (1977) ( കേന്ദ്ര സാഹിത്യ അക്കാദമി അവാർഡ് , സാഹിത്യ പ്രവർത്തക അവാർഡ്) അമ്പലമണി (1981) ( ആശാൻ പ്രൈസ് , വയലാർ അവാർഡ് , ഓടക്കുഴൽ പുരസ്കാരം ) കുറിഞ്ഞിപ്പൂക്കൾ (1987) (ആശാൻ സ്മാരക സമിതി (മദ്രാസ്) അവാർഡ്) തുലാവർഷപ്പച്ച (1990) ( വിശ്വദീപം അവാർഡ് ) രാധയെവിടെ (1995) (അബുദാബി മലയാളി സമാജം അവാർഡ്) കൃഷ്ണകവിതകൾ (ജന്മാഷ്ടമി പുരസ്കാരം, എഴുകോൺ ശിവശങ്കരൻ സാഹിത്യ അവാർഡ്) മേഘം വന്നു തൊട്ടപ്പോൾ ( ലേഖനങ്ങൾ ) ദേവദാസി വാഴത്തേൻ മലമുകളിലിരിക്കെ സൈലന്റ് വാലി (നിശ്ശബ്ദ വനം) വായാടിക്കിളി കാടിനു കാവൽ കാവ് തീണ്ടല്ലേ ( ലേഖനങ്ങൾ ) വാരിയെല്ല് ( ലേഖനങ്ങൾ സഹ്യഹൃദയം പെൺകുഞ്ഞ്-90 പുരസ്കാരങ്ങൾ വർഷം കൃതിയുടെ പേര് പുരസ്കാരം 1968 പാതിരപ്പൂക്കൾ കേരള സാഹിത്യ അക്കാദമി പുരസ്കാരം 1978 രാത്രിമഴ കേന്ദ്ര സാഹിത്യ അക്കാദമി പുരസ്കാരം 1982 അമ്പലമണി ഓടക്കുഴൽ പുരസ്കാരം 1984 അമ്പലമണി വയലാർ അവാർഡ് 2001 ലളിതാംബിക അന്തർജ്ജനം അവാർഡ് 2003 വള്ളത്തോൾ അവാർഡ് 2004 കേരള സാഹിത്യ അക്കാദമി ഫെല്ലോഷിപ്പ് 2004 ബാലാമണിയമ്മ അവാർഡ് 2006 പത്മശ്രീ പുരസ്കാരം പ്രകൃതിസംരക്ഷണ യത്നങ്ങൾക്കുള്ള ഇന്ത്യാഗവണ്മെന്റിന്റെ ആദ്യത്തെ ഇന്ദിരാ പ്രിയദർശിനി വൃക്ഷമിത്ര അവാർഡ് സാമൂഹിക സേവനത്തിനുള്ള ജെംസെർവ് അവാർഡ് 2009 എഴുത്തച്ഛൻ പുരസ്കാരം 2013 മണലെഴുത്ത് 2012 ലെ സരസ്വതി സമ്മാൻ
2017 O.N.V. sahithya പുരസ്‌കാരം
2018 കേരള ഫോക്കസ് - ലളിതാംബിക അന്തർജനം ഫൗണ്ടേഷൻ -സമഗ്ര സംഭാവനയ്ക്കുള്ള ആദരം
2019 കടമ്മനിട്ട പുരസ്കാരം ചിത്രശാല തിരുവനന്തപുരം പ്രസ്‍ക്ലബിൽ 2017 മാർച്ച് 9നു നടന്ന പരിപാടിയിൽ പങ്കെടുക്കുന്നു.
തിരുവനന്തപുരം പ്രസ്‍ക്ലബിൽ 2017 മാർച്ച് 9നു നടന്ന പരിപാടിയിൽ സാംസ്കാരികവകുപ്പു മന്ത്രി എ കെ ബാലനൊപ്പം സുഗതകുമാരി മരണം
കോവിഡ്  - 19 ബാധിച്ച് തിരുവനന്തപുരം മെഡിക്കൽ കോളേജ് ആശുപത്രിയിൽ ചികിത്സയിലിരിക്കെ 2020 ഡിസംബർ 23-ന് രാവിലെ 10:50-ന് സുഗതകുമാരി ടീച്ചർ അന്തരിച്ചു.
മരണസമയത്ത് 86 വയസ്സായിരുന്നു ടീച്ചർക്ക് .
വാർധക്യസഹജമായ ഒരുപാട് ബുദ്ധിമുട്ടുകൾ അലട്ടിയിരുന്ന ടീച്ചറിനെ ആദ്യം നഗരത്തിലെ ഒരു സ്വകാര്യ ആശുപത്രിയിൽ പ്രവേശിപ്പിച്ചിരുന്നു.
പിന്നീടാണ് മെഡിക്കൽ കോളേജിലേയ്ക്ക് മാറ്റിയത്.
അവലംബം ↑ https://www.manoramaonline.com/news/latest-news/2020/12/23/poet-and-activist-sugathakumari-passes-away.html ↑ 1 2 2007 ഡിസംബറിലെ സ്കൂൾമാസ്റ്റർ, താൾ 13, V.Publisher's, Kottayam.
1 2 ↑ ↑ വാർത്ത ↑ ↑ അവലംബം Sugathakumari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താളിയോല രേഖാ മ്യൂസിയം, തിരുവനന്തപുരം
കേരളത്തിൽ നിന്നുള്ള പുരാതന താളിയോല  കയ്യെഴുത്തുപ്രതികൾ സംരക്ഷിക്കുന്നതിനും പ്രദർശിപ്പിക്കുന്നതിനുമായി സമർപ്പിച്ചിരിക്കുന്ന മ്യൂസിയമാണ് തിരുവനന്തപുരത്തെ താളിയോല രേഖാ മ്യൂസിയം .
ലോകത്തിലെ ആദ്യത്തേതും ഏറ്റവും വലുതുമായ താളിയോല രേഖാ  മ്യൂസിയമായി ഇത് കണക്കാക്കപ്പെടുന്നു.
വേണാട് കാലഘട്ടത്തിലെയും, തിരുവിതാംകൂർ, കൊച്ചി, മലബാർ പ്രദേശങ്ങളിൽ നിന്നുള്ളതുമായ മുൻകാല രാഷ്ട്രീയ സാമൂഹിക വിവരങ്ങൾ അടങ്ങിയ ഒരു കോടിയിലധികം താളിയോലകളുടെ അപൂർവ ശേഖരം പുരാവസ്തു വകുപ്പിന്റെ കൈവശമുള്ള മ്യൂസിയത്തിലുണ്ട്.
1249 മുതൽ 1896 വരെയുള്ള താളിയോല കയ്യെഴുത്തുപ്രതികൾ മ്യൂസിയത്തിലുണ്ട്.
തിരുവനന്തപുരത്ത് സ്ഥിതി ചെയ്യുന്ന താളിയോല രേഖാ മ്യൂസിയം, താളിയോല കൈയെഴുത്തുപ്രതികൾ സംരക്ഷിക്കുന്നതിനും പ്രദർശിപ്പിക്കുന്നതിനുമായി സമർപ്പിച്ചിരിക്കുന്ന മ്യൂസിയമാണ്.
ലോകത്തിലെ ആദ്യത്തേതും ഏറ്റവും വലുതുമായ താളിയോല മ്യൂസിയമാണിത്.
പതിനാലാം നൂറ്റാണ്ടു മുതലുള്ള ഒരു കോടിയിലധികം താളിയോല ശേഖരം മ്യൂസിയത്തിലുണ്ട്.
പുരാവസ്തു വകുപ്പിന്റെ കൈവശമുള്ള താളിയോല ശേഖരത്തിൽ ഭരണം, വാങ്ങലും വിൽപ്പനയും, മെഡിക്കൽ നടപടിക്രമങ്ങൾ, ശിക്ഷകൾ, അടിമത്തം, കൃഷി, കാർഷിക സംസ്കാരം, സമ്പദ്വ്യവസ്ഥ, പാട്ട രേഖകൾ, നികുതി പരിഷ്ക്കരണം, വേണാട് , തിരുവിതാംകൂർ , കൊച്ചി രാജ്യങ്ങളിൽ നിന്നുള്ള നികുതി പിരിവ് എന്നിവയുടെ രേഖകൾ ഉണ്ട്.
1249 മുതൽ 1896 വരെയുള്ള ആറ് നൂറ്റാണ്ടുകളിൽ നിന്നുള്ള താളിയോലകൾ ഇവിടെയുണ്ടെന്ന് ഡയറക്ടറേറ്റ് ഓഫ് ആർക്കൈവ്സ് മേധാവി ജെ. റെജികുമാർ പറയുന്നു.
വട്ടെഴുത്ത്, കോലെഴുത്ത്, മലയാൺമ തുടങ്ങിയ പുരാതന ലിപികളിലെ താളിയോലകളുടെ ലിപ്യന്തരണം മ്യൂസിയത്തിൽ പ്രദർശിപ്പിക്കുന്നു.
ഇതിലൂടെ പുരാതന ലിപിയിലെ എഴുത്ത് വിവർത്തനം ചെയ്യാതെ മലയാളത്തിലും ഇംഗ്ലീഷ് ഭാഷയിലും വായിക്കാൻ കഴിയും.
പരമ്പരാഗത ലിപികളുടെ പരിണാമവും മ്യൂസിയത്തിൽ കാണാം.
കേരളത്തിലെ പുരാതന എഴുത്ത് സമ്പ്രദായത്തിൽ ഉപയോഗിച്ചിരുന്ന എഴുത്തുപകരണങ്ങളും സാധാരണക്കാർ അവരുടെ വാങ്ങലുകളും വിൽപ്പനയും എങ്ങനെ രേഖപ്പെടുത്തുന്നു എന്നതും വിശദീകരിക്കുന്ന രേഖകളുടെ ഒരു വിഭാഗവും മ്യൂസിയത്തിലുണ്ടാകും.
പത്മനാഭപുരം കൊട്ടാരം പോലുള്ള വിവിധ സ്ഥലങ്ങളിൽ നിന്നുള്ള താളിയോലയുടെ സാമ്പിളുകളും പ്രദർശിപ്പിക്കും.
താളിയോലകൾ കേടുപാടുകളിൽ നിന്ന് സംരക്ഷിക്കുന്നതിനായി, അവ പ്രത്യേക പെട്ടികൾക്കുള്ളിൽ അടച്ച്, ഓരോന്നിന്റെയും ഉള്ളടക്കം, ലിപി, ഭാഷ എന്നിവ മുകളിൽ ഉചിതമായ ചിത്രങ്ങൾക്കൊപ്പം എഴുതി പ്രദർശിപ്പിക്കുന്നു.
പുരാവസ്തു വകുപ്പിന്റെ കൈവശമുള്ള താളിയോല രേഖകൾ ഡിജിറ്റൈസ് ചെയ്യുകയും സംരക്ഷിക്കുകയും ചെയ്യുന്ന ജോലികളും പുരോഗമിക്കുകയാണ്.
മ്യൂസിയത്തിൽ സന്ദർശകർക്കായി, എട്ട് തീം അടിസ്ഥാനമാക്കിയുള്ള ഗാലറികളുണ്ട്.
ആദ്യ ഗാലറിയായ 'എഴുത്തിന്റെ കഥ', ബ്രാഹ്മി ലിപിയിൽ നിന്ന് ആരംഭിച്ച് മലയാള ലിപി എങ്ങനെ രൂപപ്പെട്ടുവെന്ന് പറയുന്നു.
രണ്ടാമത്തെ ഗാലറിയിൽ പാട്ടക്കരാറുകൾ, വാങ്ങൽ, വിൽപ്പന രേഖകൾ, കൃഷിക്കായി കനാലുകൾ, അണക്കെട്ടുകൾ, തോടുകൾ എന്നിവ നിർമ്മിച്ചതിന്റെ രേഖകൾ എന്നിവ അടങ്ങിയ താളിയോലകളുണ്ട്.
നികുതി പിരിവ്, നികുതി പരിഷ്ക്കരണം, ചില ദോഷകരമായ നികുതികൾ നിർത്തലാക്കൽ, പാവപ്പെട്ട സ്ത്രീകൾക്ക് തൊഴിൽ ഉറപ്പാക്കുന്ന രേഖ, കൊല്ലം കരിപ്രയിൽ നിന്ന് രണ്ട് ലക്ഷം താളിയോല വാങ്ങിയത് സംബന്ധിച്ച രേഖ, ഓഫീസിൽ വൈകി എത്തിയവർക്കുള്ള പിഴ പിരിവിനെക്കുറിച്ചുള്ള രേഖ, ജയിലുകളുടെ നിർമ്മാണത്തിനായി പണം അനുവദിച്ചതിനെക്കുറിച്ചുള്ള രേഖ, 1721 ലെ ആറ്റിങ്ങൽ കലാപം, 1741 ലെ കുളച്ചൽ യുദ്ധം, 1723 ലെയും 1805 ലെയും ബ്രിട്ടീഷ്-വേണാട് ഉടമ്പടികൾ, അതിനുശേഷം നടത്തിയ മറ്റ് മുൻകാല യുദ്ധങ്ങളും ഉടമ്പടികളും എന്നിവയെക്കുറിച്ചുള്ള രേഖകൾ അടുത്ത ഗാലറികളിൽ അടങ്ങിയിരിക്കുന്നു.
സർക്കാർ സ്കൂളുകൾ സ്ഥാപിക്കൽ, പുതിയ ഇംഗ്ലീഷ് സ്കൂളുകൾ തുറക്കൽ, ആശുപത്രികൾ സ്ഥാപിക്കല്, വസൂരി, കോളറ തുടങ്ങിയ പകർച്ചവ്യാധികൾക്കെതിരായ പ്രതിരോധ നടപടികൾ, മരണസംഖ്യ, കോവിഡ് കാലത്തെ പോലുള്ള സാമൂഹിക അകലം പാലിക്കൽ, കൊച്ചി ട്രഷറിയിൽ നിന്ന് വായ്പ എടുക്കൽ, കുരുമുളക് വ്യാപാരം, സ്വാതി തിരുനാൾ കാലഘട്ടത്തിലെ കലാപ പോരാട്ട പ്രവർത്തനങ്ങൾ, കൊച്ചിയിലെ കലാപങ്ങൾ എന്നിവയെക്കുറിച്ചുള്ള രേഖകൾ തുടർന്നുള്ള ഗാലറികളിൽ ഉണ്ട്.
1780ൽ കൊച്ചി സാമ്രാജ്യത്തിൽ നിന്ന് തിരുവിതാംകൂറിലേക്ക് 2,000 തോക്കുകൾ ആവശ്യപ്പെട്ടതിന്റെ രേഖ, വേലു തമ്പി ദളവയെ കണ്ടെത്താനുള്ള ഉത്തരവ്, 1750ൽ മാർത്താണ്ഡവർമ്മയുടെ തൃപ്പടിദാനം, 1239ൽ കോട്ടാരക്കര രാജാവിന് പാണ്ഡ്യ രാജാവ് നൽകിയ ഗ്രാമങ്ങളുടെ പേരുകൾ എന്നിവയും താളിയോല ശേഖരത്തിൽ ഉൾപ്പെടുന്നു.
അവസാനത്തെ ഗാലറിയായ മതിലകം രേഖകളിൽ ശ്രീ പത്മനാഭസ്വാമി ക്ഷേത്രം , തിരുവിതാംകൂർ സാമ്രാജ്യത്തിന്റെ കല, സംസ്കാരം, നിയമം, ഭരണം എന്നിവയെക്കുറിച്ചുള്ള നിരവധി രേഖകൾ അടങ്ങിയിരിക്കുന്നു.
തിരുവിതാംകൂർ കാലഘട്ടത്തിൽ നിർമ്മിച്ച 300 വർഷം പഴക്കമുള്ള കെട്ടിടത്തിലാണ് മ്യൂസിയം സ്ഥിതി ചെയ്യുന്നത്.
തിരുവിതാംകൂർ കാലഘട്ടത്തിൽ കെട്ടിടം നായർ പട്ടാളത്തിന്റെ താവളമായി പ്രവർത്തിച്ചു.
പിന്നീട് ഈ കെട്ടിടം ജയിലായി മാറ്റി.
1886ൽ പൂജപ്പുരയിൽ ഒരു പുതിയ ജയിൽ കെട്ടിടം നിർമ്മിച്ചപ്പോൾ എല്ലാ പ്രതികളെയും അവിടേക്ക് മാറ്റി.
അതിനുശേഷം, തിരുവിതാംകൂറിൻറെ ഔദ്യോഗിക രേഖകൾ സൂക്ഷിക്കുന്നതിനുള്ള സ്ഥലമായി ഈ സ്ഥലം മാറി.
1964ൽ കേരള പുരാവസ്തു വകുപ്പ് രൂപീകരിച്ചപ്പോൾ, താളിയോലകൾ ശേഖരിക്കുന്നതിനും സൂക്ഷിക്കുന്നതിനുമുള്ള സ്ഥലമായി ഇത് മാറി.
പുരാവസ്തു വകുപ്പിന്റെ തിരുവനന്തപുരം റീജിയണൽ ഓഫീസായ സെൻട്രൽ ആർക്കൈവ്സ് ബിൽഡിംഗിൽ 3 കോടി രൂപ ചെലവിൽ 6,000 ചതുരശ്ര അടി വിസ്തീർണ്ണമുള്ള എട്ട് ഗാലറികളിലാണ് താളിയോല രേഖാ മ്യൂസിയം സ്ഥാപിച്ചത്.
മ്യൂസിയം 2022 ഡിസംബർ 22 ന് മുഖ്യമന്ത്രി പിണറായി വിജയൻ ഉദ്ഘാടനം ചെയ്തു.
2022 മുതൽ കെട്ടിടത്തിന്റെ താഴത്തെ നില മുഴുവൻ മ്യൂസിയമാക്കി മാറ്റി.
മുകളിലത്തെ നിലയിൽ, താലിയോലകളുടെ ഒരു വലിയ ശേഖരം ചുരുളുകളിൽ സൂക്ഷിച്ചിരിക്കുന്നു.
ഗവേഷകർ ഒഴികെയുള്ളവർക്ക് അവ കാണാൻ അനുവാദമില്ല.
തിരുവനന്തപുരം നഗരത്തിൽ ഫോർട്ട് ഹോസ്പിറ്റലിന് സമീപമാണ് താളിയോല രേഖാ മ്യൂസിയം സ്ഥിതി ചെയ്യുന്നത്.
തിരുപ്പിറവി ദേവാലയം ഇംഗ്ലീഷ് വിലാസം https://ml.wikipedia.org/wiki/Church_of_the_Nativity പ്രമാണം:Nativity Grotto Star.
JPG This silver star, beneath the altar in the Grotto of the Nativity, marks the spot believed to be the Birthplace of Jesus .
യേശു ജനിച്ചതായി വിശ്വസിക്കപ്പെടുന്ന സ്ഥലത്തു നിർമിച്ച ദേവാലയമാണ് ഇസ്രായേൽ അധിനിവേശത്തിൻകീഴിലുള്ള പലസ്തീനിലെ ബെത്ലഹേമിലുള്ള തിരുപ്പിറവി ദേവാലയം .
2012 ൽ അപകടാവസ്ഥയിലുള്ള ലോക പൈതൃകസ്ഥലങ്ങളുടെ  പട്ടികയിൽ യുനെസ്കോ തിരുപ്പിറവിയുടെ ദേവാലയവും അവിടേക്കുള്ള തീർഥാടന വഴിയും ഉൾപ്പെടുത്തുകയുണ്ടായി.
എഡി 339ൽ നിർമിച്ച ദേവാലയം ആറാം നൂറ്റാണ്ടിൽ പുതുക്കി പണിതിരുന്നു.
ജറുസലേമിൽ നിന്ന് തെക്ക് 10 കിലോമീറ്റർ മാറിയാണ് ദേവാലയവും തീർഥാടനപാതയും സ്ഥിതിചെയ്യുന്നത്.
ജറുസലേമിന് 10 കിലോമീറ്റർ തെക്ക് തിരുപ്പിറവി ദേവാലയവുമുള്ള സ്ഥലത്ത് ലാറ്റിൻ, ഗ്രീക് ഓർത്തഡോക്സ്, ഫ്രാൻസിസ്കൻ, ആർമീനിയൻ, കോൺവെന്റുകളും പള്ളികളും മണിഗോപുരങ്ങളും മറ്റും സ്ഥിതിചെയ്യുന്നുണ്ട്.
ഇസ്രയേൽ അധിനിവേശ വെസ്റ്റ് ബാങ്കിൽ പലസ്തീൻ അതോറിറ്റിയുടെ പരിമിത നിയന്ത്രണത്തിലുള്ള ദേവാലയം ഫണ്ടിന്റെ അഭാവം മൂലം അറ്റകുറ്റപ്പണികൾ നടത്താതെ നശിക്കുകയായിരുന്നു.
പലസ്തീൻ പ്രക്ഷോഭകാലത്തു 2002ൽ പലസ്തീൻ തീവ്രവാദികൾ തിരുപ്പിറവി ദേവാലയം പിടിച്ചെടുത്തു സങ്കേതമാക്കിയതിനെത്തുടർന്ന് അവിടെ അറ്റകുറ്റപ്പണികൾ നടത്തുന്നത് ഇസ്രയേൽ തടഞ്ഞിരുന്നു.
എന്നാൽ പൈതൃക സമിതിയുടെ പരിശോധനയിൽ ദേവാലയത്തിന് അടിയന്തര അറ്റകുറ്റപ്പണി അനിവാര്യമാണെന്നു കണ്ടെത്തി.
യുനെസ്‌കോ പൈതൃക പട്ടികയിൽ The upper part of the Altar of the Nativity.
റഷ്യയിൽ സെന്റ് പീറ്റേഴ്സ്ബർഗിൽ 21 രാഷ്ട്രം പങ്കെടുത്ത ലോക പൈതൃകസമിതി യോഗത്തിൽ "തിരുപ്പിറവി ദേവാലയത്തെ" നശിച്ചുകൊണ്ടിരിക്കുന്ന പൈതൃക സ്ഥലങ്ങളുടെ പട്ടികയിൽ ഉൾപ്പെടുത്താൻ പലസ്തീൻ ശക്തമായി ആവശ്യമുന്നയിച്ചിരുന്നു.
സാംസ്‌കാരിക വിജയം എന്നതിനപ്പുറം രാഷ്ട്രീയ നയതന്ത്ര വിജയമായാണ് പലസ്തീൻ ജനത ഇതിനെ ആഘോഷിക്കുന്നത്.
ഇസ്രായേലിന്റെയും യു.എസ്സിന്റെയും എതിർപ്പ് വകവെയ്ക്കാതെയാണു 'യുനെസ്‌കോ' യുടെ നീക്കം.
റഷ്യയിലെ സെൻറ് പീറ്റേഴ്‌സ്ബർഗിൽ നടന്ന ലോക പൈതൃക സമിതി യോഗത്തിൽ ആറിനെതിരെ 13 വോട്ടുകൾ നേടിയാണ് തിരുപ്പിറവി ദേവാലയം ലോക പൈതൃക സ്മാരകമായത്.
എട്ടു മാസം മുമ്പ് പലസ്തീന് 'യുനെസ്‌കോ' യിൽ പൂർണഅംഗത്വം നൽകിയതിനെയും ഇസ്രായേൽ-യു.
എസ്. സഖ്യം എതിർത്തിരുന്നു.
തിരുപ്പിറവി ദേവാലയത്തിനും അതു സ്ഥിതി ചെയ്യുന്ന ഭൂഭാഗത്തിനും മേലുള്ള തങ്ങളുടെ ചരിത്രപരവും സാംസ്‌കാരികവുമായ അവകാശത്തിനുള്ള അന്താരാഷ്ട്ര സമൂഹത്തിന്റെ അംഗീകാരമായാണ് പലസ്തീൻ ജനത 'യുനെസ്‌കോ' നടപടിയെ വീക്ഷിക്കുന്നത്.
ഇസ്രായേലും യു.എസ്സും അതിനെ എതിർക്കുന്നതും അതിനാലാണ്.
അവലംബം ↑ ↑ ↑ http://www.manoramaonline.com/cgi-bin/MMonline.dll/portal/ep/malayalamContentView.do?channelId=-1073751706 programId=1073753764 contentId=11901919 BV_ID=@@@tabId=11%5Bപ്രവർത്തിക്കാത്ത+കണ്ണി%5D ↑ പുറം കണ്ണികൾ Wikimedia Commons has media related to Church of the Nativity .